cyanic-selkie/wikianc huggingface dataset:
Gereformeerde kerk Springs
Die Gereformeerde kerk Springs het op 10 Mei 1935 van Brakpan afgestig as die vierde Gereformeerde kerk aan die Oos-Rand. Op sy beurt het Brakpan in 1926 uit die oudste Gereformeerde kerk in dié deel van die Witwatersrand, Germiston (1905), ontstaan. Vroeër in 1935 het ook die Gereformeerde kerk Benoni hier tot stand gekom en net die volgende jaar die Gereformeerde kerk Boksburg.
Springs se lidmate het aanvanklik eredienste in die NG kerksaal, die Vrymesselaarslosie, die ou Baptistekerk, die Dagbreek-skoolsaal en die stadsaal se eetsaal gehou. Op 26 Februarie 1936 besluit die kerkraad om ’n eie gebou op te rig in Geduld, wat die stadsraad aan die gemeente geskenk het. Deur die kerkraad se bemiddeling is die voorstad herdoop tot Paul Krugeroord. Die kerkraad het ’n tender vir die oprigting van die aanvaar, sonder ’n galery. Die boukommissie het aanbeveel dat ’n galery later ingebou kon word. Die totale koste sou £4 000 beloop.
In Mei 1937 het dr. J.A. Schutte die hoeksteen gelê. Daaragter is ’n houer geplaas met daarbinne ’n Afrikaanse Bybel, die agenda van die jongste Sinode van die GKSA, ’n Almanak (dié kerkverband se jaarboek), ’n Kerkblad (sy lyfblad) en ’n naamlys van die kerkraad en boukommissie. Die inwyding het om 19:00 op Saterdagaand 9 Oktober 1937 plaasgevind. Die gebou se nok is met ’n dik laag lood bedek en die preekstoel is van siersteen gebou met ’n fluweelkleed.
Aan die begin is Piet Bornman (waarskynlik ’n lidmaat) se huisorrel gebruik, maar in Januarie 1940 is ’n Hammond-orrel op ’n verhoog bokant die preekstoel geïnstalleer, wat later na die galery verskuif is. Ná 40 jaar is die Hammond-orrel deur ’n pyporrel vervang. Ook die preekstoel is nie meer die oorspronklike nie, want dit het plek gemaak vir ’n sierlike preekstoel van hout, terwyl die fluweelkleed vervang is deur houtsneewerk. Ook is die binnemure en galerypilare met houtpanele bedek. Dié gebou word sedert samesmelting aan 'n ander kerkverband verhuur.
In 1959, die eeufeesjaar van die GKSA, het Springs 575 belydende lidmate gehad. Einde 1997 het hulle 253 getel en Springs-Oos s'n 261. Einde 2001 het die moedergemeente se lidmate toegeneem tot 264 en die Oos-gemeente s'n ietwat afgeneem tot 252, maar einde 2014, twee jaar nadat die gemeentes een geword het, was die totale getal belydende lidmate net 232.
Shirl Bernheim
Shirl Bernheim (21 September 1921 – 30 Maart 2009) was 'n Amerikaanse aktrise. Sy was bekend vir haar rolle in die rolprente Broadway Damage (1997), Commandments (1997), en Just Looking (1999), en in die televisiereeks Guiding Light (1952).
Malvabloutjie
'n Malvabloutjie (Cacyreus marshalli) is 'n vlinder in die familie van Bloutjie-skoenlappers (Lycaenidae). Dit staan in Engels bekend as die Geranium bronze.
Habitat
Parke en tuine, rioolputte, berge, kuslyne, heuwels, vleilande en vlaktes.
Voorkoms
Die vlerkspan van die wyfie is 18–27 mm en dié van die mannetjie is 15–23 mm. Die bokant van die vlerke is bruin. Die onderkant van die vlerk is bruin met wit spikkels en vlekke.
Die malvabloutjie (Cacyreus marshalli) word dikwels verwar met die Cacyreus tespis (waterbloutjie) wat baie dieselfde lyk, maar die bovlerk het nie die blou skynsel wat die waterbloutjie het nie.
28ste Golden Globe-toekenningsaand
Die 28ste Golden Globe-toekenningsaand, wat uitnemendheid in die rolprente en TV-programme van 1970 vereer het, is op 5 Februarie 1971 gehou.
Rolprente
'M*A*S*H''
'Arthur Hiller – Love Story''
George C. Scott – Patton
Albert Finney – Scrooge
Ali MacGraw – Love Story
Carrie Snodgress – Diary of a Mad Housewife
'Love Story'' – Erich Segal
'John Mills – Ryan's Daughter''
'Karen Black – Five Easy Pieces'' Maureen Stapleton – Airport'''
'Women in Love'' • VK
'Love Story'' – Francis Lai
Televisie
Peter Graves – Mission: Impossible
Peggy Lipton – The Mod Squad
Mary Tyler Moore – Mary Tyler Moore
Kent Durr
Kent Diederich Skelton Durr (gebore op 28 Maart 1941 in Kaapstad) is 'n Suid-Afrikaanse politikus, lid van die Nasionale Party en daarna van die Afrika Christen Demokratiese Party (ACDP), LP (1977-1991 en 2004-2005), adjunkminister van finansies en nywerheid (1984-1988), toe minister van begroting en arbeid (1988-1989) in die regering van P.W. Botha, minister van handel, nywerheid en toerisme (1989-1991) in die kabinet van F.W. de Klerk, ambassadeur van Suid-Afrika in Londen (1991-1995) en lid van die Nasionale Raad van Provinsies vir die Wes-Kaap in die Suid-Afrikaanse parlement (1999-2004).
Buite die politiek
Hy het hom van 1995 tot 1999 uit die politieke lewe onttrek en het hom toegewy aan sy professionele aktiwiteite in die landboubedryf en in die omgewing, veral as president van die maatskappy Clean Diesel Technologies Inc. (1995-1997), gewy aan die ontwikkeling van volhoubare oplossings. om kweekhuisgasvrystellings te verminder en energie-doeltreffendheid te verhoog.
Terugkeer
In 1999, in 'n verkiesbare posisie op die lys van die Afrika Christen Demokratiese Party vir die Wes-Kaap, keer hy terug na die parlement binne die Nasionale Raad van Provinsies. In 2004 word hy verkies tot die Nasionale Vergadering, waar hy die woordvoerder van die Afrika Christen Demokratiese Party is vir ekonomiese kwessies, handel, nywerheid en die omgewing. In 2005 bedank hy om hom te wy aan sy professionele aktiwiteite.
Cambridgeshire
Cambridgeshire (uitgespreek /ˈkeɪmbrɪdʒʃər/) is 'n graafskap in oostelike Engeland, in die Verenigde Koninkryk. Die graafskap sluit in die stede van Cambridge, Ely en St Ives. Cambridgeshire het 'n bevolking van 806 700 in 2011 gehad en is dus die 28ste grootste graafskap in die land.
Paasbolletjie
Paasbolletjies is soet, gekruide broodjies wat rosyntjies of korinte bevat, met 'n kruis bo-op. Dit word tradisioneel deur Christene geëet op Goeie Vrydag.
Broodrolletjie
duimnael|regs|Broodrolletjies in 'n mandjie.
Broodrolletjies is klein ronde of langwerpige broodjies wat op 'n bakplaat gebak word. Dit word algemeen gebruik vir die maak van hamburgers en worsbroodjies, en kan ook vir die maak van toebroodjies gebruik word.
Bosstamvrug
Die bosstamvrug (Chrysophyllum viridifolium) is 'n groot boom wat voorkom in kuswoud noord vanaf Oos-Londen tot in die suide van Mosambiek en ook in die Chimanimaniberge op die grens van Zimbabwe. 'n Kenmerk van die boom is die blare wat talle parallelle syare op het.
Reed Hadley
Reed Hadley (25 Junie 1911 – 11 Desember 1974) was 'n Amerikaanse akteur. Hy was bekend vir sy rolle in die rolprente Zorro's Fighting Legion (1939), I Take This Woman (1940), I Shot Jesse James (1949), en Dallas (1950).
Cliona vermifera
Cliona vermifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Margaret Bert
Margaret Bert (4 Junie 1896 – 1 Mei 1971) was 'n Amerikaanse aktrise. Sy was bekend vir haar rolle in die rolprente Kathleen (1941), Sarge Goes to College (1947), en Campus Sleuth (1948), en in die televisiereeks Panic! (1957).
Cliona vermifera
Die spons behoort tot die genus Cliona en tot die familie Clionaidae. Die wetenskaplike naam van die spesie is die eerste keer geldig gepubliseer in 1867 deur Hancock.
Ralierooivlerkie
'n Ralierooivlerkie (Axiocerses tjoane) is 'n vlinder in die familie van Bloutjie-skoenlappers (Lycaenidae). Dit staan in Engels bekend as die Common scarlet of Eastern scarlet.
.al
.al is die agtervoegsel van domeinname in Albanië.
Ralierooivlerkie
Habitat
Heuwels en vlaktes. Die ruspes vreet hoofsaaklik aan witdoring, soetdoring, papierbasdoring en huilboom.
Voorkoms
Die vlerkspan van die wyfie is 25–34 mm en dié van die mannetjie is 24–32 mm. Die bokant van die vlerke is rooi met swart merke. Die onderkant van die vlerke van beide geslagte is kripties.
.al
.al-domeinname word deur die Telecommunications Regulatory Authority of Albania uitgegee, wat aanspreeklik is vir die topvlakdomein 'al'.
Sien ook
Toppdomän
Rivier-snapper
Die Rivier-snapper (Lutjanus argentimaculatus) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Jeffreysbaai. In Engels staan die vis bekend as die River snapper.
Voorkoms
Die vis is groenerig tot rooibruin aan die rugkant en rooierig silwer aan die onderkant. Spesies uit varswater of standmere is gewoonlik donkerder as spesies uit die see. Die rante van die skubbe is silwerig. Die onvolwasse visse het twee blou strepe onder die oë. Die vis word tot 1.2 m lank en weeg dan ten minste 16 kg.
Habitat
Die vis leef in rots en koraalriwwe tot in water wat 120 m diep is. Die onvolwasse visse leef in strandmere en ook in varswater. Die vis is 'n roofvis en vreet visse en skaaldiere. Hulle broei in die lente en somer weg van die kus. Dit is 'n goeie eetvis.
Grondwater
Grondwater is water wat onder die oppervlak van die aarde versamel. Atmosferiese neerslag, dit wil sê reën, hael en sneeu, is die hoofbron van ondergrondse water. Die meeste van die reën wat op land val, trek die grond binne, 'n ander deel van die neerslag verdamp, en die oorblywende deel daarvan loop oor die oppervlak weg of val direk in mere, of vloei met riviere na die oseaan. Die eersgenoemde deel word stadig in die tussenkorrelruimtes en nate van die grondmantel en onderliggende rotse geabsorbeer, en is na konsentrasie as grondwater beskikbaar.
Die studie van die natuurlike verspreiding en ontginnig van grondwater heet hidrologie. Hidroloë probeer antwoorde vind op vrae soos: waarom is sommige waterbronne meer brak, sout of vars as andere? Sal die ondergrondse waterbronne ooit uitgeput word? Waar moet 'n mens vir water boor? Hoe word fonteine en onderaardse rivier gevorm?
Porositeit en deurlaatbaarheid
Die aarde se rotstipes reageer verskillend op water. Party van dié rotse is poreus, wat beteken dat water daardeur kan loop of sypel. Die porositeit en deurlaatbaarheid van verskillende gesteentes verskil van mekaar, en dit bepaal hoeveel water ondergronds opgegaar kan word om later weer vrygestel te word. As reënwater in rotse intrek, sypel dit deur die poreuse rots tot dit 'n ondeurlatende laag bereik. Die poreuse rots word dan opgevul en die boonste vlak van deurweekte rots word die watertafel genoem. Die watertafel wissel seisoenaal, en is uiteraard in die reënseisoen nader aan die grondoppervlak. Soms bereik dit die oppervlak en dan kry ons staande water. Lae poreuse rots wat grondwater bevat, staan bekend as waterklip of waterdraers. As mens 'n boorgat in waterklip maak, sal mens water na die oppervlak kan bring met 'n windpomp of dieselpomp.
Sedimentêre gesteentes is meer poreus as stollingsgesteentes omdat daar meer oop ruimtes tussen afsonderlike sedimentkorrels bestaan as tussen die minerale van gekristalliseerde rots. Die mees bekende poreuse rots is sandsteen. Ander poreuse gesteentes is kalksteen, konglomeraat, dolomiet, puimsteen en slak (scoria), benewens gefragmenteerde stollings- en metamorfe gesteentes. Marmer is poreus, maar minder as die voorgenoemdes, en graniet steeds minder, sodat dit min water opgaar. Gruis, sand en steenkool is poreus sowel as deurlaatbaar vir vloeistowwe en gasse. Klei is die mees poreuse sediment en kan wel water opgaar, maar is die mins deurdringbare sediment vir water of gasse. Ander rotse weer is sypeldig of ondeurlatend, wat beteken dat water dit nie kan penetreer of deursypel nie. Ongefragmenteerde skalies, kwartsiet en ongefragmenteerde stollings- en metamorfe gesteentes is voorbeelde van ondeurlatende rots. Grondwater bevat dikwels soute wat dit ongeskik maak vir menslike gebruik, alhoewel beeste dit steeds kan drink.
Akwifere en die vorming daarvan
Die reënwater wat deur die grondmantel syfer, dring al hoe dieper die aardkors in totdat dit teen 'n ondeurlaatbare rotslaag of keerbank opdam. Hierna word al die tussenkorrelruimtes van die gesteente bokant die keerbank met water versadig. Hierdie versadigde sone heet die freatiese sone en die boonste grens daarvan is die grondwatervlak.
Enige formasie met 'n hoë porositeit en deurlaatbaarheid noem ons 'n akwifer. Dit dien as 'n onderaardse opgaardam, en 'n boorgat of put moet so 'n akwifer binnedring alvorens enige grondwater onttrek kan word. Die stand van die grondwatervlak is nie konstant nie, maar verskil van plek tot plek en van seisoen tot seisoen. Gewoonlik is daar 'n tydspeling tussen tye van hoë reënval en die hoogste stand van die grondwatervlak omdat die insypeling van syferwater of vadose water taamlik stadig verloop.
Die porositeit en deurlaatbaarheid van 'n akwifer bepaal hoeveel water in 'n sekere tydsduur daardeur kan vloei. Gewoonlik word dit gemeet in liter per uur. 'n Goeie onderaardse waterbron lewer sowat 6 m3 water per uur, dit wil sê, 6 000 liter per uur.
Artesiese bronne
Soms gebeur dit dat deurlaatbare rotse deur geologiese prosesse in 'n groot kom vervorm is, en die insypelende water afwaarts beweeg al langs die helling van die rotslaag. Indien hierdie onderaardse kom nou 'n ondeurlaatbare dekmantel kry, sal die grondwater nie natuurlikerwys as 'n fontein uitkom nie, maar sal dit opdam en terselfdertyd hidrostatiese druk uitoefen. Sodra 'n boorgat deur hierdie ondeurlaatbare deklaag geboor word, en die vlak van die bek van die boorgat baie laer as die stand van die water in die akwifer is, sal die ondergrondse water by die boorgat uitborrel.
So 'n boorgat noem ons 'n artesiese bron omdat ons oudste kennis (1126 n.C.) van spuitwater uit boorgate uit die provinsie Artois in Frankryk kom. Volgens die begrip van gravitasie moet die watervlak altyd dieselfde stand in die primêre en die sekondêre buis inneem. Sulke artesiese komme kom ook in Suid-Afrika voor. Die bekendstes is in die Klein Karoo. Hier dien die sandsteenhorisonne as akwifer, terwyl die digter skalies die boonste en onderste keerbanke vorm. In Namibië is die artesiese kom Auob 'n welvarende landboudistrik op die grens van die Kalahari-woestyn.
Ondergrondse grotte en riviere
Vanweë die koolsuurgas in die atmosfeer is reënwater effens suur en dit kan gevolglik dolomiet en kalksteen baie stadig oplos. Dit is waarom die unieke verskynsel van oplosholtes, doolhowe van kanale en ondergrondse riviere slegs in kalkryke en dolomitiese formasies voorkom. Aanvanklik vind net oplossing langs nate plaas, maar later help die meganiese erosie van vloeiende strome om die kanale te vergroot tot uiteindelik magtige ondergrondse riviere.
Soos hierdie proses voortgaan, mond van die riviere naderhand op die aardoppervlak uit en sommige kamers en grotte word drooggelê. Omdat die grotte ondergronds is, is die mure nat en verdamping vind baie stadig plaas. Hierdie water is met kalk (kalsiumkarbonaat) versadig. Die langdurige gedrup van die kalkversadigde water veroorsaak die afsetting van sekondêre kalkformasies in die vorm van kalkpilare en -gordyne, tesame met meer komplekse vorms. So vorm stalagtiete wat van die dak hang en stalagmiete wat van die grond af boontoe groei.
Die wêreldberoemde Kango-grotte naby Oudtshoorn, wat die Swartberge 'n hele paar kilometer binnedring, kom voor in die dolomitiese Kango-formasie. Dikwels gebeur dit dat die onderaardse riviere te na aan die oppervlak kom en met verdere ondergrawing val die dak dan in om 'n sinkgat te vorm. Die deursnit van sinkgate wissel van enkele meter tot 200 meter. Sinkgate is volop in die dolomitiese formasies van Gauteng, die Ghaapplato en die Otavibergland. Wanneer daar oor 'n lang tydperk'n menigte sinkgate vorm en sodoende 'n ruwe landskap geskep word, praat ons daarvan as 'n karstlandskap.
Sinkgate vorm ook onder seevlak, en bekende voorbeelde word aangetref in die Suid-Chinese See en Rooisee, en langs die kuste van Florida, Belize, die Bahamas, Guam en Australië. Hierdie sogenaamde blougate huisves uiteenlopende seelewe-gemeenskappe wat korale, sponse, weekdiere, seeskilpaaie en haaie kan insluit. Die waterchemie van blougate is uniek en dit wil voorkom of dit in wisselwerking met akwifere en grondwater kan verkeer.
Fonteine
Dit is opmerklik dat fonteine meestal in klowe en teen berghange voorkom. Hoekom sou dit wees? Dit is juis daar dat die grondwatervlak en die aardoppervlak mekaar ontmoet vanweë die rotsstruktuur, en sodoende fonteine vorm. Daar is baie soorte fonteine en hulle kry hul name afhangende van hul verspreiding en ontstaanswyse. So kry 'n mens 'n valleifontein of rivier-oog indien die valleivloer op 'n spesifieke punt laer is as die omliggende grondwatervlak.
Partykeer is die keerbank boontoe gekrom om 'n ondergrondse kom te vorm, en fonteine wat so ontstaan, heet oorstromingsfonteine. 'n Kontakfontein ontstaan waar die kontak tussen die akwifer en die onderste keerbank blootgestel is. Versperringsfonteine word gevind al langs geologiese strukture (breuke en indringingsgange) wat dan as keerbank dien. Na swaar reëns ontstaan syferfonteine dikwels aan die voetenend van rotspuinmantels.
Uit die aard van 'n fontein se ontstaanswyse is dit verstaanbaar hoekom fonteine verswak en selfs opdroog ten tyde van langdurige droogtes. Die akwifer moet gereeld nuwe water kry om die grondwatervlak op 'n konstante hoogte te behou. Warmbronne word gevoed deur grondwater wat relatief diep in die aardkors langs oop nate in die akwifer gesirkuleer het. (Hoe dieper 'n mens die aardkors binnedring, hoe warmer word dit.) Sulke fonteine het gewoonlik meer soute en minerale in oplossing as gewone kouewater-fonteine.
Ritmiese fontein
Gewoonlik vloei ondergrondse riviere taamlik konstant, en die sterk fonteine wat hul herkoms in kalkformasies het, het as beginpunt vir baie nedersettings gedien. Sommige fonteine het egter ritmiese uitvloeiings getoon. Niemand kon die verskynsel in die ou dae verklaar nie, en party mense het die water as heilig beskou en dit aanbid. Vandag weet ons egter van beter.
Die meganisme is een van hewelaksie wat 'n groter onderaardse grot ritmies leeglei nadat die watervlak deur stadige standhoudende invloeiing 'n kritiese vlak bereik het. 'n Klassieke voorbeeld daarvan is die Timavo-rivier naby San Canziano in Noord-Italië.
Emayatzy Corinealdi
Emayatzy Corinealdi (gebore 14 Januarie 1980) is 'n Amerikaanse aktrise. Sy is bekend vir haar rolle in die rolprente Middle of Nowhere (2012), Addicted (2014), en The Invitation (2015).
Oos-Afrika Tyd
Oos-Afrika Tyd of OAT (Engels: East Africa Time; EAT) is 'n tydsone wat drie ure voor Gekoördineerde Universele Tyd is (met ander woorde UTC+3). 'n Groot aantal lande in die ooste van Afrika val in die tydsone. Die tydsone kom ooreen met Moskoutyd en Oos-Europese Somertyd.
Vanweë hierdie lande se ligging naby die ewenaar is daar nie 'n groot verandering in die daglengte nie en dus word somertyd nie waargeneem nie. Die teoretiese sone van Oos-Afrika Tyd loop van 37,5° oosterlengte tot 52,5° oosterlengte.
Lande wat Oos-Afrika Tyd gebruik:
Outremont
Outremont is 'n arrondissement (stadswyk) van die Kanadese metropool Montreal (Quebec) wat uit die gelyknamige voormalige stad bestaan. Dit is die tradisionele woonbuurt van Franssprekende welgesteldes (net soos Westmount 'n gunstelingkwartier van die Engelssprekende hoërklas is) en van 'n groot deel van die plaaslike Hasidiese Joodse gemeenskap. Outremont is die kleinste arrondissement van Montreal met 'n oppervlakte van 3,84 vierkante kilometer en 'n bevolking van 23 566 (in 2011).
Geografie
Outremont was oorspronklik 'n selfstandige stad wat eers in 2002 saam met ander stede by Montreal ingesluit is. Die buurt lê noord van Montreal se middestad en aan die noordelike kant van die Mont-Royal (die buurt se naam beteken in Frans letterlik "anderkant die berg"). Die bergspits vorm ook Outremont se noordwestelike grens, terwyl dit in die noordooste deur Villeray-Saint-Michel-Parc-Extension en Rosemont-La Petite Prairie, in die ooste deur Le Plateau-Mont-Royal en die Mile-End-distrik, in die suide deur Ville-Marie en in die weste deur Côte-des-Neiges-Notre-Dame-de-Grâce begrens word. Die Mont-Royal-begraafplaas lê in die suidooste van Outremont.
.am
.am is die agtervoegsel van domeinname in Armenië.
.am-domeinname word deur ISOC-AM uitgegee, wat aanspreeklik is vir die topvlakdomein 'am'.
Eksterne skakels
Toppdomän
Provinsiale wetgewer
Geskiedenis
Die huidige provinsiale wetgewers is van stapel gestuur deur die tussentydse Grondwet van Suid-Afrika van 1993 met die totstandkoming van die nuwe nege provinsies. Die Grondwet van 1993 het op 27 April 1994 in werking getree (en die provinsies het ontstaan); die verkiesing op dieselfde dag het die eerste provinsiale wetgewers verkies. Die provinsiale wetgewers word meestal deur die African National Congress beheer. Die uitsonderings is die wetgewer in KwaZulu-Natal, wat van 1994 tot 2004 deur die Inkatha Freedom Party beheer is; en die Wes-Kaapse Provinsiale Parlement, wat van 1994 tot 2004 deur die Nuwe Nasionale Party beheer is (soms in koalisie met die Demokratiese Party) en sedert 2009 deur die Demokratiese Alliansie beheer word.
Kevin Hagen
Kevin Hagen (3 April 1928 – 9 Julie 2005) was 'n Amerikaanse akteur. Hy was bekend vir sy rolle in die televisiereekse Yancy Derringer (1958), The Twilight Zone (1959), Checkmate (1960), en Land of the Giants (1968).
Provinsiale wetgewer
Verkiesing
Die lede van die provinsiale wetgewer (LPW's) word gekies deur die proporsionele verteenwoordiging van die partylys met 'n geslote lys, volgens die grootste resmetode met die Droop-kwota om enige surplus toe te ken. Die gewone termyn van 'n provinsiale wetgewer is vyf jaar. Verkiesings word deur die Onafhanklike Verkiesingskommissie gehou en is in 1994, 1999, 2004, 2009, 2014 en 2019 gehou. Alhoewel dit nie grondwetlik vereis word nie, is al die verkiesings tot dusver gelyktydig met die verkiesing tot die Nasionale Vergadering gehou.
Magte
Die wetgewer het die mag om wetgewing deur te voer op verskillende terreine wat in die nasionale grondwet gespesifiseer word; op sommige terreine word die wetgewende mag met die nasionale parlement gedeel, terwyl dit op ander terreine slegs aan die provinsie gereserveer word. Die velde sluit in sake soos gesondheid, onderwys (behalwe universiteite), landbou, behuising, omgewingsbeskerming en ontwikkelingsbeplanning. In velde buite die mag van 'n provinsiale wetgewer kan dit wetgewing aanbeveel by die Nasionale Vergadering.
Die provinsiale wetgewer van 'n provinsie kies die premier, die hoof van die provinsiale uitvoerende gesag. Die wetgewer kan die premier dwing om te bedank deur 'n mosie van wantroue in te dien. Alhoewel die Uitvoerende Raad (kabinet) deur die premier gekies word, kan die wetgewer 'n mosie van wantroue aanneem om die premier te dwing om die samestelling van die Raad te verander. 'n Provinsiale wetgewer benoem ook die afgevaardigdes van die provinsie na die Nasionale Raad van Provinsies, wat afgevaardigdes aan partye toewys in verhouding tot die aantal setels wat elke party in die wetgewer beklee.
Die wetgewer hou toesig oor die administrasie van die provinsiale regering, en daar word van die premier en die lede van die Uitvoerende Raad verwag om aan die wetgewer verslag te doen oor die uitvoering van hul verantwoordelikhede. Die wetgewer beheer ook die finansies van die provinsiale regering deur middel van die bewilligingswetsontwerpe wat die provinsiale begroting bepaal.
Lys van provinsiale wetgewers
Hierdie lys toon nege provinsiale wetgewers en hul partysamestelling na die verkiesing van 2019.
Cliona viridis
Cliona viridis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cliona en tot die familie Clionaidae. Die wetenskaplike naam van die spesie is die eerste keer geldig gepubliseer in 1862 deur Schmidt.
Piesangbrood
Piesangbrood is 'n soet brood wat fyngedrukte piesang bevat.
Slymvorme
Slymvorme is 'n informele naam wat gegee word aan verskeie soorte onverwante eukariotiese organismes wat vrylik kan leef as enkele selle, maar wat ook kan versamel om meersellige voortplantingstrukture te vorm. Slymvorme is voorheen geklassifiseer as swamme, maar word nie meer beskou as deel van daardie klassifikasie nie. Alhoewel hulle nie verwant is aan mekaar nie, word hulle soms nog steeds gerieflik gegroepeer binne die parafiletiese groep, waarna verwys word as die Protistaklassifikasie.
Baie slymvorme, veral die "sellulêre" slymvorm, kom die meeste van die tyd nie in hierdie toestand voor nie. Solank kos volop is, sal hierdie slymvorme as eensellige organismes bestaan. Wanneer kos skaars is, sal baie van hierdie eensellige organismes versamel en begin beweeg as 'n enkele liggaam. In hierdie toestand is hulle sensitief vir lugchemikalieë en kan hul voedselbronne opspoor. Hulle kan maklik die vorm en funksie van dele verander en stingels vorm wat vrugte produseer. Hierdie vrugte stel talle spore vry, wat lig genoeg is om deur die wind gedra te word of aan verbygaande diere vas te sit.
Hulle teer op die mikro-organismes wat in dooie plantmateriaal aangetref word. Hulle dra by tot die ontbinding van die dooie plantmateriaal, en teer op bakterieë, giste en swamme. Om hierdie rede, word slymvorme gewoonlik in grond, grasperke en in die grond van woude met bladwisselende bome gevind. In tropiese gebiede word dit oor die algemeen op blomgroepe en vrugte, asook in die blaredak van bome gevind. In stedelike gebiede word die slymvorme op deklae of selfs in die blaarreste in dakgeute gevind. Hulle groei ook in lugversorgers, veral wanneer die drein geblokkeer is.
Ouer klassifikasie
Slymvorme, as 'n groep, is polifileties. Hulle is oorspronklik deur die subklassifikasie Gymnomycota in die swamklassifikasie geplaas en het die ontbinde filums Miksomikota, Akrasiommikota, en Labirintulomikota ingesluit. Vandag word slymvorme verdeel tussen verskeie supergroepe, waarvan nie een ingesluit is in die klassifikasie van swamme nie.
Slymvorme kan oor die algemeen verdeel word in twee hoofgroepe.
Moderne klassifikasie
In die meer presiese terme, bestaan slymvorme uit die mycetozoan-groep van die amoebosoë. Mycetozoa sluit die volgende drie groepe in:
Die Dictyosteliida, 'n sellulêre slymvorm, is verlangs verwant aan die plasmodiese slymvorm en het 'n baie verskillende lewensloop. Hul amoebevorm nie groot senobiums nie, en bly 'n individu. Hulle woon in soortgelyke habitatte en teer op mikro-organismes. Wanneer kos skaars raak, is hulle gereed om spore te vorm, maar hulle doen iets radikaal verskillend. Hulle laat seinmolekules in hul omgewing vry, waardeur hulle mekaar vind en dan swerms vorm. Hierdie amoebes verbind saam in klein meersellige slakagtige gekoördineerde kreature, wat na 'n oop verligte plek kruip en dan groei in 'n vrugdraende liggaam. Sommige van die amoebes word spore om die volgende generasie te begin, maar 'n paar van die amoebes offer hulself op om 'n dooie steel te word wat die spore in die lug oplig.
Die protosteloïede het karakters wat intermediêr tussen die vorige twee groepe staan, maar hulle is baie kleiner en die vrugliggame vorm net een tot 'n paar spore.
Nie-amoebosoë slymvorme, sluit in:
Lewensiklus
Slym vorme begin hul lewens as amoeba-agtige selle. Hierdie eensellige amoebes is algemene haploïede, en teer op bakterieë. Hierdie amoebes kan voortplant as hulle die korrekte paring maat vind en vorm sigote wat dan groei in plasmodia. Dit bevat baie kerne sonder sel membrane tussen hulle, en kan tot baie meters groot groei. Die spesies Fuligo septica word dikwels as 'n slymerige geel netwerk in en op verrottende stompe gesien. Die amoebes en die plasmodia verswelg mikro-organismes. Die plasmodium groei in 'n onderlinge netwerk van protoplasmiese stringe.
Binne-in elke protoplasmiese string, vloei die sitoplasmiese inhoud vinnig. As een string noukeurig dopgehou word vir ongeveer 50 sekondes, kan gesien word dat die sitoplasma stadiger beweeg, tot stilstand kom, en dan in die omgekeerde rigting beweeg. Die vloeiende protoplasma binne 'n plasmodiese string kan 'n spoed van tot 1,35 mm per sekonde bereik, wat die vinnigste spoed is wat aangeteken is vir enige mikro-organisme. Migrasie van die plasmodium word bereik as meer protoplasma vorentoe vloei en protoplasma onttrek word uit die agterste areas. Wanneer die voedselvoorsiening kwyn, sal die plasmodium migreer na die oppervlak van die substraat en omskep word in rigiede vrugliggame. Die vrugliggame of sporangia is wat ons algemeen sien; oppervlakkig lyk hulle soos swamme of vorme, maar is nie verwant aan die ware swamme nie. Hierdie sporangia sal dan spore vrylaat wat uitbroei in amoebes om weer die lewensiklus te begin.
Plasmodia
Die plasmodium het ook die vermoë om te onderverdeel en om afsonderlike plasmodia daar te stel. Aan die ander kant, aparte plasmodia wat geneties soortgelyk en versoenbaar is kan saamsmelt om 'n groter plasmodium te skep. As dit baie droog raak sal die plasmodium 'n sclerotium vorm wat in wese 'n droë en dormante toestand is. Wanneer toestande weer klam word sal die sclerotium water absorbeer en 'n aktiewe plasmodium is herstel. Wanneer die voedsel skaars raak, sal die Myxomycete plasmodium die volgende fase van sy lewensiklus binnegaan deur haploïede spore te vorm, dikwels binne 'n goed-gedefinieerde sporangium of ander spoordraende struktuur.
Gedrag
Wanneer 'n slymvorm se massa fisies van mekaar geskei word, sal die selle hul pad terug vind om weer verenig te word. Studies oor Physarum polycephalum het selfs getoon dat hul 'n vaardigheid het om te leer en om periodieke ongunstige toestande te voorspel in die laboratoriumeksperimente. John Tyler Bonner, 'n professor in ekologie, bekend vir sy studies oor slym vorme, voer aan dat hulle "niks meer as'n sak van amoebes omhul in 'n dun slymskede is nie, maar dat hulle verskillende gedragspatrone toon wat gelyk is aan dié van diere wat spiere en senuwees met ganglia – dit is, 'n eenvoudige brein, het."
Atsushi Tero van Hokkaido Universiteit het Physarum in 'n klam piering gegroei. Tero het die slymvorm in 'n sentrale posisie geplaas, wat Tokio voorgestel het, en hawermoutvlokkies rondom dit gegooi om die plekke van ander groot stede in die groter Tokio-gebied voor te stel. Omdat Physarum helder lig vermy, is lig gebruik om die berge, water en ander hindernisse in die piering voor te stel. Die slymvorm het eers die spasie met plasmodia dig gevul, en het toe uitgedun om 'n netwerk te vorm wat gefokus het op doeltreffend verbindingstakke. Die netwerk het Tokio se spoorstelsel treffend uitgebeeld.
De Doorns
De Doorns is 'n dorp in die Hexriviervallei in die Wes-Kaap, Suid-Afrika, noordoos van Worcester. In 2011 het die dorp en die townships saam 'n bevolking van 11 278 gehad, van wie 673 (6%) wit was.
Geskiedenis
Die eerste blanke nedersetter was waarskynlik Roelof van Hoeting, wat ’n lisensie in 1709 gekry het om sy beeste daar te laat wei. Ander veeboere het gevolg en teen die einde van die 18de eeu was daar ses plase, elk met ’n opstal. Die een plaas was De Doorns boven aan de Hexen Rivier. Dit is hier waar die dorp uitgelê is. Daar was ’n dorpsraad in 1933 ingestel en munisipale status is in 1951 verky. Die eerste druiwe is in 1894 uitgevoer.
Die wetenskaplike Stefan Meiring Naudé is in 1904 in De Doorns gebore.
Wapen
Die munisipale raad het in 1985 'n wapen by die Buro vir Heraldiek geregistreer: In silwer, op 'n golwende blou paal 'n goue heksebesem, vergesel regs en links van 'n purper druiwetros, groen gestingel en geblaar; op 'n rooi skildhoof 'n goue valhek sonder kettings. Die helmteken is 'n voskop met 'n doringkrans om die nek, en die wapenspreuk is "Deus providebit".
Omgewing
Druiwe is verreweg die belangrikste landbouproduk wat verbou word. Die oorspronklike opstal van die plaas De Doorns staan steeds op die Valley Stud perdetelery.
Systema Naturae
Die boek Systema Naturae was een van die belangrikste werke van die Sweedse botanikus, dierkundige en geneeskundige Carolus Linnaeus. Die boek se volledige titel is Systema naturae per regna tria naturae, secundum classes, ordines, genera, species, cum characteribus, differentiis, synonymis, locis, of in Afrikaans: "Stelsel van natuur deur die drie koninkryke van natuur, volgens klasse, ordes, genera en spesies, met [generiese] karakters, [spesifieke] verskille, sinonieme, plekke".
Publikasie
In 1735 is 'n boek in Nederland gepubliseer wat deur die jong Sweedse plantkundige Carolus Linnaeus geskryf is. Dit was in Latyn en die titel, Systema Naturae, het getoon waaroor dit gegaan het. Dit was 'n poging om die verskillende vorms van lewe op aarde op ordelike wyse te klassifiseer.
Dit was meer gevorderd as enigiets wat voorheen in hierdie verband verskyn het. Mense het selfs gedink dit is die resultaat van 'n leeftyd van navorsing. In werklikheid was die skrywer toe maar net 28 jaar oud.
Hy het sy werk in verband met die klassifikasie van plante en diere sy lewe lank voortgesit en het talle werke oor die plantkunde, dierkunde en ander wetenskappe gepubliseer.
Die tiende uitgawe word ook as die beginpunt van dierkundige terminologie beskou.
27 Oktober
27 Oktober is die 300ste dag van die jaar in die Gregoriaanse kalender (301ste in skrikkeljare). Daar volg nog 65 dae in die res van die jaar.
Provinsies van Mosambiek
Mosambiek word in administratiewe opsig in tien provinsies en die hoofstad Maputo (Cidade), wat provinsiale status geniet, verdeel. Die provinsies is verder verdeel in 129 distrikte (distritos).
Hulle
Hulle was 'n Namibiese musiekgroep uit Walvisbaai en het bestaan uit die duo Wilmaré Rautenbach en Johan Oberholzer.
TuRU Düsseldorf
TuRU Düsseldorf is 'n sokker- en handbalklub uit Düsseldorf, die hoofstad van die deelstaat Noord-Rynland-Wesfale in Duitsland.
Die klub het in 1919 ontstaan met die samesmelting van die klubs Düsselsdorfer FK Union (gestig in 1905 as 'n samesmelting van Vorwärts Düsseldorf en Borussia Düsseldorf), VfR Düsseldorf (voor 1916 bekend as SC Athen Düsseldorf) en Friedrichstädter TV 1880.
Die klub se handbalafdeling is een van die beste in Duitsland.
Despacito
"Despacito" (Engelse titel: "Slowly") is 'n enkelspeler van Fonsi met die Puerto Ricaanse kletsrymer Daddy Yankee.
Clionaida
Clionaida is 'n orde van sponsdiere uit die klas van die Demospongiae (gewone sponse).
.an
.an is die topvlakdomein van die Nederlandse Antille. Dit word deur die Universiteit van die Nederlandse Antille onderhou.
Eksterne skakels
Toppdomän
The Gabba-krieketveld
Die Brisbane-krieketveld, algemeen bekend as The Gabba, is 'n groot sportstadion in Brisbane, die hoofstad van Queensland, Australië. Die bynaam Gabba is afgelei van die voorstad Woolloongabba, waarin dit geleë is.
Die perseel vir die krieketveld is in 1895 uitgesit, en die eerste wedstryd is op 10 Desember 1896 gespeel, tussen Parliament en The Press.
Oor die jare heen het die Gabba atletiek, Australiese voetbal, bofbal, konserte, krieket, fietsry, rugby league, rugby, sokker en perde- en windhondresies aangebied. Dit is tydens die Krieketwêreldbeker 1992, die Krieketwêreldbeker 2015 en die T20I-wêreldbeker 2022 ingespan. Die Brisbane-krieketveld sal ook tydens die Olimpiese Somerspele 2032 ingespan word.
Piet Welgemoed
Pieter Johannes Welgemoed (gebore op 9 Maart 1943 in Jansenville, Kaapprovinsie, Suid-Afrika) is 'n voormalige professor in vervoerekonomie, Suid-Afrikaanse sakeman en politikus, en lid van die Nasionale Party.
Hy is as lid van die volksraad verkies in die kiesafdeling van Primrose (1981-1994), en was adjunkminister van mynbou en energie en openbare ondernemings (1989-1991) en vervoer (1990-1991), minister van vervoer (1991-1994) en minister van telekommunikasie (1992-1994) in die kabinet van F.W. de Klerk.
Lewensloop
Hy studeer in 1971 aan die Universiteit van die Witwatersrand, en word drie jaar later aangestel as professor in die Departement Vervoerekonomie en ook direkteur van die navorsingsentrum oor vervoer. Hy was lid van verskeie direksies van vervoerondernemings. Hy is in 1981 parlement toe op die lys van aangestelde afgevaardigdes. In 'n tussenverkiesing in November 1984 is hy in die kiesafdeling Primrose verkies, waarna hy die setel van Piet Koornhof oorgeneem het.
In September 1989 het Piet Welgemoed by die regering van Frederik de Klerk aangesluit as adjunkminister van minerale en energiesake en openbare ondernemings. In 1991 word hy aangestel as lid van die Ministersraad as die hoof van vervoer en word hy in 1992 minister van vervoer, pos en telekommunikasie. Hy het die politieke lewe in 1994 verlaat.
In 1998 word hy aangestel as uitvoerende voorsitter van die South American Markets Board, met sy hoofkantoor in Santiago, Chili. Hy beheer die groep se bedrywighede in Chili, Argentinië en Uruguay. Hy is 'n direkteur van Comair Limited, 'n private Suid-Afrikaanse lugvaartonderneming.
Selfbeskikking
Selfbeskikking is die beginsel in internasionale reg dat volke die reg het om hul soewereiniteit en internasionale politieke status vrylik te kies met geen eksterne dwang of inmenging nie. Die beginsel noem nie hoe die beslissing gemaak moet word of wat die uitkoms moet wees nie, hetsy dit onafhanklikheid, federalisme, beskerming, ’n vorm van outonomie of selfs volle assimilasie is. Dit noem ook nie wat die afbakening tussen volke behoort te wees nie — of selfs uit watter elemente ’n volk bestaan nie. Daar is selfs teenstrydige definisies en wetlike kriteria vir die bepaling van welke groepe wetlik op die reg van selfbeskikking kan aanspraak maak. Bowendien is selfbeskikking een van vele beginsels wat van toepassing is op die bepaling van internasionale grense.
Van die gebiede wat tans vir hul reg op selfbeskikking pleit, sluit in:
Ron Hagerthy
Ron Hagerthy (gebore 9 Maart 1932) is 'n Amerikaanse akteur. Hy is bekend vir sy rolle in die televisiereekse The Lineup (1954), Tombstone Territory (1957), The Twilight Zone (1959), en The Beverly Hillbillies (1962).
Marcheline Bertren
Marcheline Bertrand (9 Mei 1950 – 27 Januarie 2007) was 'n Amerikaanse aktrise en vervaardiger. Sy was bekend vir haar rolle in die rolprente Lookin' to Get Out (1982), The Man Who Loved Women (1983), en Trudell (2005), en in die televisiereeks Ironside (1967).
.aq
.aq is die agtervoegsel van domeinname in Antarktika.
.aq-domeinname is bedoel vir organisasies wat in Antarktika werk of wat die vasteland bevorder. Die domein word deur Peter Mott van Mott & Associates in Auckland, Nieu-Seeland beheer.
Eksterne skakels
Toppdomän
Transliterasie
In teenstelling met getranskribeerde woorde is die uitspraakreëls van die teikentaal vir ’n leser nie voldoende om die getranslitereerde woorde te kan uitspreek nie. Transliterasie is ’n geskikte hulpmiddel om skrywers en titels of ander elemente in ’n lys wat oorspronklik nie in die Latynse alfabet geskryf is nie, behoorlik te sorteer.
Daar is verskeie voorbeelde van getranslitereerde woorde wat in Afrikaans gebruik word, byvoorbeeld sjiek (uit Frans), kurrikulum (uit Latyn) ens.
Transliterasie en transkripsie
Daar word onderskei tussen:
In die geval van meer ingewikkelde skrifte soos Chinees bestaan daar geen transliterasiestelsels nie, die omskakeling is beperk tot transkripsies.
Suffolk
Suffolk (uitgespreek /ˈsʌfək/) is 'n graafskap in oostelike Engeland, in die Verenigde Koninkryk. Die graafskap sluit in die stede van Ipswich, Felixstowe en Lowestoft.
Suffolk het 'n geskatte bevolking van 757 000 in 2017 gehad, (waarvan 97,2% Blank was) en is dus die 31ste grootste graafskap in die land.
Boggel-snapper
Die Boggel-snapper (Lutjanus gibbus) is 'n vis wat voorkom in die Indies-Pasifiese area, die Rooisee en aan die ooskus van Afrika vanaf Oman tot by die Aliwal-bank. In Engels staan die vis bekend as die Humpback snapper.
Voorkoms
Die profiel van die kop is sterk konkaaf wat die vis sy naam gee. Die volwasse vis is donker rooibruin en die onvolwasse vis is ligrooi tot blou grys. Die stertvin is gevurk maar die punte is rond. Die vis word tot 50 cm lank.
Habitat
Die vis leef in koraalriwwe in water wat 3–150 m diep is maar word selde dieper as 30 m gesien. Die onvolwasse vis kom in seegras en wortelboom areas voor. Die vis vreet snags en vreet wel vis, krap, garnale en slakke. Die vis is redelik onaftief bedags en kom in skole voor. Volwassenheid word bereik wanneer die vis 26-31 lank word. Hulle broei in tropiese areas.
Gereformeerde kerk Benoni-Noord
duimnael|links|300px|Die kerk van Benoni-Noord, nou die tuiste van die gemeente Benoni.
duimnael|160px|regs|Ds. [[Gerrit Kruger|G.H.J. Kruger, van 1969 tot 1977 die eerste leraar nadat hy oorgekom het van die moedergemeente af.]]
Die Gereformeerde kerk Benoni-Noord was die tweede gemeente van die Gereformeerde Kerke in Suid-Afrika (GKSA) in die Oos-Randse stad Benoni, maar is in 2009 by die moedergemeente Benoni ingelyf.
Die gemeente Benoni-Noord is op 30 November 1968 van Benoni afgestig. Aanvanklik het die gemeente kerk gehou in die skoolsaal van die Laerskool Rynfield. In April 1969 het die kerkraad met die stadsraad begin onderhandel vir ’n stuk grond tussen Struben- en Sarel Cilliersstraat. Eers ná ses jaar is die grond aan die gemeente afgestaan en is die argitek J. van der Ham van Pretoria gevra om ’n plan op te stel. Die kerkraad het hom opdrag gegee om eenvoud in gedagte te hou. B. du Toit is as bouaannemer aangestel en die koste beloop eindelik R146 000. Die eerste predikant, ds. G.H.J. Kruger, het die hoeksteen op 23 Oktober 1976 gelê en op 16 April 1977 is die gebou in gebruik geneem.
In die begin het die gemeente ’n Ahlhorn-orrel gebruik, maar dit is in 1990 vervang deur ’n twee-manuaal-pyporrel. ’n Groot loodglasvenster is in die oostelike muur langs die orrel aangebring. Dit was oorspronklik van kleurryke glas, maar dié ruit het gebars toe ’n weerligstraal dit in 1996 tydens ’n storm tref. ’n Lidmaat, Ansia van Heerden, het ’n nuwe ruit ontwerp wat ’n Karoolandskap uitbeeld.
Einde 2001 het die moedergemeente 251 belydende en 80 dooplidmate gehad en Benoni-Noord 270 en 93. Benoni was vakant en dr. D.J.S. Steyn was Noord se leraar. In 2009 het die Noord-gemeente by die moedergemeente ingeskakel sodat die gesamentlik gemeente teen 2015 550 belydende en 163 dooplidmate gehad het, onderskeidelik 29 meer en 10 minder as die samestellende dele 13 jaar vantevore.
Maddie Corman
Maddie Corman (gebore 15 Augustus 1970) is 'n Amerikaanse aktrise, regisseuse, en skryfster. Sy is bekend vir haar rolle in die rolprente Some Kind of Wonderful (1987), The Adventures of Ford Fairlane (1990), Maid in Manhattan (2002), en Begin Again (2013).
Vlag van Abchasië
Die vlag van Abchasië is op 23 Julie 1992 in gebruik geneem. Die vlag vertoon sewe afwisselende bane in groen en wit met ’n rooi skildhoek waarop ’n oop wit hand met sewe vyfpuntige sterre in ’n halfmaanvorm daarbo vertoon word.
Simboliek
Die ontwerp van die rooi skildhoek is gebaseer op die banier van die middeleeuse Koninkryk Abchasië. Die oop regterhand beteken “''Dag aan vriende! Stop aan vyande!''” Die sewe sterre is sedert die ontwerp van die vlag geherinterpreteer as om die sewe historiese streke van die land voor te stel, nl. Sadzen, Bzyp, Gumaa, Abzhywa, Samurzaqan, Dal-Tsabal en Pskhuy-Aibga.
Die syfer sewe is ’n heilige syfer vir die Abchasse en die groen en wit bane verteenwoordig die verdraagsaamheid wat toelaat dat Christenskap en Islam saam kan bestaan.
Geskiedenis
Abchasië word deur die gedeeltelik erkende Republiek van Abchasië bestuur en funksioneer as ’n de facto onafhanklike Abchassiese staat. Georgië, die Verenigde Nasies en die meerderheid van die wêreld se regerings beskou Abchasië as deel van Georgië met die wetlike de jure regering van die Outonome Republiek van Abchasië wat in ballingskap bestaan.
Die vlag is in 1991 deur V. Gamgia geskep. Dit is amptelik op 23 Julie 1992 aanvaar.
Sosialistiese Sowjet Republiek van Abchasië
Die vlag van die SSR Abchasië is in 1925 aanvaar toe die grondwet van die SSR Abchasië bekragtig is. Dit is tot 1931 gebruik toe die SSR Abchasië na die Abchassiese ASSR omskep is, waarvoor ’n ander vlag gebruik is.
Abchassiese Outonome Sowjet Sosialistiese Republiek
Die vlag wat van 1931 tot 1978 gebruik is, was identies aan dié van die Georgiese SSR en in 1978 is die naam van die Abchassiese ASSR in Abchassies en in Abchassiese skrif op die vlag aangebring. Hierdie nuwe vlag van die Abchassiese ASSR is in 1978 in gebruik geneem en is tot 1991, met die val van die Sowjetunie, gebruik.
.ar
.ar is die agtervoegsel van domeinname in Argentinië.
Vlag van Abchasië
Voorgestelde vlag
’n Vlag en embleem is deur die Georgiese Heraldiese Staatsraad voorgestel vir die Regering van die Outonome Republiek van Abchasië waarin die vlag van Georgië met die groen-en-wit-bane van die vlag van Abchasië gekombineer word.
.ar
.ar-domeinname word deur Argentinië se minister van Buitelander Sake uitgegee, wat aanspreeklik is vir die topvlakdomein 'ar'.
Eksterne skakels
Toppdomän
Bikini
Die bikini is tipiese swemdrag vir vroue, in die vorm van óf 'n eenstuk óf 'n tweestuk. In die geval van die tweestuk bedek een stuk die borste en die ander die lies en die boude gedeeltelik of ten volle, met die liggaam onbedek tussen die twee kledingstukke. Die bikini word tipies in warm weer gedra om in te swem of in die son te bak. Bikinis word ook dikwels as onderklere gedra onder swempakke vir waterski, branderplankry en duikpakke. Die vorms van bikinis toon 'n sterk ooreenkoms met vroue-onderklere en die onderstuk kan wissel van 'n gewaagde deurtrekker tot broekies.
Alhoewel tweestuk swemdrag voor hierdie tyd gedra is, is die moderne bikini deur 'n Franse ingenieur, Louis Réard, in 1946 ontwerp. Hy het dit genoem na die Bikini-atol in die Stille Oseaan waar kerntoetse in Julie van dieselfde jaar gedoen is.
Western Power
Western Power is maatskappy wat deur die Wes-Australiese staatsregering besit word. Dit is in 2006 afgestig van 'n gelyknamige vertikale monopolie tydens die hervorming van die energiesektor in Wes-Australië. Die nuwe maatskappy se amptelik geregistreerde naam is Electricity Networks Corporation maar doen sake onder die naam Western Power. Die maatskappy is in beheer van die onderhoud op die kragverspreidingsnetwerk in die Suidweste van Wes-Australië.
Juilliard-skool
Die Juilliard-skool is 'n privaat konservatorium vir die uitvoerende kunste wat in New York geleë is. Dit is in 1905 gestig en voorsien opleiding aan nagenoeg 850 voorgraadse- en nagraadse studente in dans, drama en musiek. Dit word wyd gereken as een van die voorste drama-, musiek- en dansskole, met sommige van die mees gesogte kunsteprogramme.
Clionaopsis
Clionaopsis is 'n genus van sponsdiere uit die klas van die Demospongiae (gewone sponse).